b"\n_START_ARTICLE_\nCharlie Chaplin\n_START_SECTION_\nCharlie Chaplin som komponist\n_START_PARAGRAPH_\nCharlie Chaplin komponerede selv musikken til mange af sine film. Ligesom den ber\xc3\xb8mte amerikanske komponist Irving Berlin kunne Chaplin ikke nedskrive sine kompositioner, men m\xc3\xa5tte have en assistent til at udf\xc3\xb8re nedskrivningen._NEWLINE_Hans kendteste melodier er \xc2\xbbSmile\xc2\xab\xc2\xa0fra filmen Moderne Tider (1936), og \xc2\xbbLimelight\xc2\xab\xc2\xa0der er temaet i filmen af samme navn (p\xc3\xa5 dansk: Rampelys), (1952)._NEWLINE_I 1916 startede Chaplin et selskab med det form\xc3\xa5l at udgive hans kompositioner. Selskabets levetid var kort, men det n\xc3\xa5ede i 1916 at udgive tre kompositioner:_NEWLINE_\xc2\xbbOh! That Cello\xc2\xab, \xc2\xbbThere's Always One You Can't Forget\xc2\xab\xc2\xa0, og \xc2\xbbThe Peace Patrol March\xc2\xab_NEWLINE_Chaplin citerede/anvendte \xe2\x80\x93 ligesom mange store klassiske komponister \xe2\x80\x93 i sin musik ofte dele af andre komponisters v\xc3\xa6rker, s\xc3\xa5ledes for eksempel Brahms Ungarske Dans nr. 5 i ovenn\xc3\xa6vnte \xc2\xbbThe Peace Patrol March\xc2\xab."